## Pravilnik o pošiljkama proizvoda životinjskog podrijetla za koje ne postoje veterinarsko-sanitarne smetnje pri uvozu i provozu

### NN 86/1993 (24.9.1993.), Pravilnik o pošiljkama proizvoda životinjskog podrijetla za koje ne postoje veterinarsko-sanitarne smetnje pri uvozu i provozu

# MINISTARSTVO POLJOPRIVREDE I ŠUMARSTVA

Na temelju članka 46. stavka 4. Zakona o zdravstvenoj zaštiti životinja
i veterinarskoj djelatnosti ("Narodne novine", br. 52/91 i 26/93).
ministar poljoprivrede i šumarstva donosi

## PRAVILNIK

### o pošiljkama proizvoda životinjskog podrijetla za koje ne postoje veterinarsko-sanitarne smetnje pri uvozu i provozu

Članak 1.

Utvrđuje se da rješenje o veterinarsko-sanitarnim uvjetima za uvoz i
provoz nije potrebno za slijedeće pošiljke proizvoda životinjskog podrijetla:

1) pošiljke toplinski obradenih proizvoda životinjskog podrijetla, bez
obzira na njihovu namjenu, uz uvjet da ovlašteni veterinar zemlje izvoznice
u međunarodnom veterinarsko-sanitarnom certifikatu, koji mora platiti pošiljku
potvrdi :

- da je proizvod dobiven od zdravih životinja pod kontrolom nadležne
veterinarske inspekcije, da je pri proizvodnji podvrgnut određenom toplinskom
postupku, koji isključuje mogućnost prijenosa zaraznih bolesti i štetnog
djelovanja na korisnike tih proizvoda. uključujući i razinu štetnih ostataka
(rezidua) pesticida, antibiotika, sulfonamida, hormona, teških metala i
dr.:

- da proizvod potječe iz pogona registriranog za izvoz i da su ti pogoni
pod stalnim veterinarskim nadzorom;

- da proizvod potječe iz pogona registriranog za izvoz i da su ti pogoni
pod stalnim veterinarskim nadzorom;

- da razina radiološke kontaminacije proizvoda u pošiljci nije veća
od dopuštene u Republici Hrvatskoj.

Pod toplinski obrađenim proizvodima razumijevaju se: konzerve svih vrsta,
sterilizirano i pasterizirano mlijeko, mlijeko u prahu, mesni ekstrakt,
sladoled, vrhnje i maslac;

2) pošiljke sirila i starter kultura koje se upotrebljavaju u proizvodnji
mliječnih proizvoda:

3) pošiljke ribljeg mesa i proizvode od riba, rakova, školjkaša, puževa
i drugih mekušaca (sipa, lignja, hobotnica), uz uvjete da ovlašteni veterinar
zemlje izvoznice medunarodnim zoosanitarnim certifikatom potvrdi da je
pošiljka zdrava i da su prethodno opisani proizvodi pripravljeni ili preradeni,
identificirani, skladišteni i transportirani u skladu sa zdravstvenim uvjetima
za proizvodnju ribljih proizvoda na tržište.

Za riblje meso certifikatom se mora potvrditi da u njemu nema parazita
iz roda Anisakis i Cudoa te da razina radijacije u pošiljci i sadržaj biološki
štetnih tvari nisu veći od dopuštene u Republici Hrvatskoj;

4) pošiljke štavljenih ili poluštavljenih (piklovane, kromirane i sl.)
koža, tvornički prerađene vune (prana, češljana, bijeljena, tops, moher
i sl.), dlake i perja ako su tvornički prani i sortirani i puževih kućica,
uz uvjet da te pošiljke prati certifikat ovlaštenog veterinara zemlje izvoznice
kojim se potvrđuje stupanj obrade i njihova ispravnost;

5) pošiljke hrane za akvarijske ribe, hrane za pse i maćke i druge kućne
ljubimce, s tim da ovlašteni veterinar zemlje izvoznice u certifikatu što
prati pošiljku potvrdi:

- da hrana potjeće iz mjesta u kojima ne vladaju zarazne bolesti životinja
i da je proizvodni proces pod stalnom veterinarskom kontrolom, čime se
osigurava da se tom pošiljkom ne mogu prenijeti zarazne bolesti životinja;

- da hrana u ovoj pošiljci ne sadrži štetne tvari (pesticide, antibiotike,
hormone, sulfonamide i dr.) u količinama većim od dopuštenih u Republici
Hrvatskoj;

- da je razina radioaktivnosti pošiljke ispod dopuštene u Republici
Hrvatskoj;

- da je hrana mikrobiološki ispravna.

Članak 2.

Ovaj pravilnik stupa na snagu osmog dana od dana objave u "Narodnim
novinama".

Klasa: 322-1/93-1/43

Urbroj : 525-01-93-1

Zagreb, 15. rujna 1993.

Ministar poljoprivrede i šumarstva

**Ivan Tarnaj, dipl. ing., v. r.**

Pravilnik, NN 86/1993-1686